Title: Referatnik A4
Subject: Referátnik útvarov MZV SR
Author: MZV SR
Manager: ODIS

Príloha č. 4:

Štáty, voči ktorým Slovenská republika eviduje dlh vzniknutý na základe medzivládnych úverových, clearingových, barterových a iných dohôd

Štát | Dlh
Afganistan | 26 mil. FUSD (clearingový dolár Afganistanu), problematika pohľadávok vzhľadom na dlhotrvajúci vnútropolitický vývoj v tejto krajine nie je riešená.
Angola | 719 tis. USD, boli predložené písomné dokumenty, MF SR očakáva reakciu kompetentných inštitúcií.

Kambodža

pohľadávka kompenzovaná so záväzkom je vo výške cca 3,3 mil. XCRK (prevoditeľných rubľov Kambodže). Pohľadávka bude v prepočte cca 390 tis. USD po podpise “Dohody medzi vládou SR a vládou Kambodžského kráľovstva o reštrukturalizácii a splatení dlhu Kambodžského kráľovstva voči Slovenskej republike“.  
Na základe realizovaného trojstranného osobného rokovania uskutočneného v dňoch 20.-22.3.2000 a podpísaného dokumentu “Memorandum of Understaning ...“ vláda Slovenskej republiky prerokovala materiál “Návrh na vysporiadanie pohľadávok a záväzku Slovenskej republiky voči Kambodžskému kráľovstvu” dňa 11.októbra 2000 a schválila ho uznesením č. 816. Rozhodnutie vlády SR bolo oznámené na Ministerstvo hospodárstva a financií Kambodžského kráľovstva a  Foreign Trade Bank  of Kampuchea v novembri 2000. Spracovaný návrh “Dohody medzi vládou SR a vládou Kambodžského kráľovstva o reštrukturalizácii a splatení dlhu Kambodžského kráľovstva voči Slovenskej republike“ bol zaslaný vyššie uvedeným kambodžským inštitúciám dňa 6.4.2001. MF SR očakáva písomné vyjadrenie kambodžskej strany.

Laos

pohľadávka kompenzovaná so záväzkom je vo výške cca 1,1 mil. XCRL (prevoditeľných rubľov Laosu) v prepočte cca 140 tis. USD po podpise a vzájomnej výmene výmenných listov predsedov vlád Slovenskej republiky a LĽDR.
Na základe realizovaného trojstranného osobného rokovania uskutočneného v dňoch 27.-29.3.2000 a podpísaného dokumentu  “Minutes of Discussion ...“ vláda Slovenskej republiky prerokovala materiál “Návrh na vysporiadanie pohľadávok a záväzku Slovenskej republiky voči Laoskej ľudovodemokratickej republike“ dňa 11.októbra 2000 a schválila ho uznesením č. 817. Rozhodnutie vlády SR bolo oznámené na MF Laoskej ľudovodemokratickej republiky a do  Bank of the Lao P.D.R. v novembri 2000. Návrh výmenného listu zo dňa 31.1.2001 bol zaslaný začiatkom februára kompetentným laoským inštitúciám MF LĽDR a  Bank of the Lao P.D.R.. MF SR očakáva písomné vyjadrenie laoskej strany.

Sudán | 30,4 mil. USD, osobné rokovanie bolo uskutočnené v októbri 1999, na ktorom bol dlh rozdelený a odsúhlasený. Dlhšiu dobu sú vedené rokovania predstaviteľov ZÚ SR Káhira a Honorárneho konzulátu SR Chartúm o možnostiach vysporiadania dlhu. Na pozvanie ohľadom pokračovania osobného rokovania sudánskej a slovenskej delegácie v Bratislave v marci 2000 a v januári 2001 sudánska strana nereflektovala. Na porade predstaviteľov MF SR a MF ČR v dňoch 7.-8.2.2001 bolo dohodnuté pokračovať v rokovaniach vo 4. štvrťroku 2001 v sudánskom Chartúme (spresnené na 42., resp. 43. týždeň v októbri 2001).
Myanmar (pôvodne Barma) | 21,2 mil. USD, dlh je postupne splácaný na základe zmluvného vzťahu medzi MF SR a spoločnosťou Transakta Bratislava a.s. uzatvoreným v marci 1996.

Dlh bol v plnom rozsahu vysporiadaný s týmito štátmi: 
Bangladéš, Etiópia, Guinea, Jemen, Mozambik, Tanzánia, Zambia.

Krajiny voči ktorým Slovenská republika neeviduje žiadny dlh: 
Benin, Bhután, Burkina Faso, Burundi, Čad, Haiti, Konžská demokratická republika, Džibutsko, Eritrea, Gambia, Guinea-Bissau, Kapverdy, Kiribati, Komory, Lesoto, Libéria, Madagaskar, Malavi, Maledivy, Mali, Mauretánia, Nepál, Niger, Rovníková Guinea, Rwanda, Sierra Leone, Samoa, Somálsko, Stredoafrická republika, Sv.Tomáš a Princip, Šalamúnove ostrovy, Togo, Tuvalu, Vanuatu, Uganda.